J E G Y Z Ő K Ö N Y V  

Készült: 2014. március 11-én az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester



Varga Attila alpolgármester



Kovács Lászlóné



Milon László


                       Boskóné Dr Tabányi Annamária aljegyző



             
Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor. Javaslatot tesz az ülés napirendjére az alábbiak szerint.
Napirend

1./Hulladék tárgyú önkormányzati rendeletek felülvizsgálata, elfogadása

Előadó: aljegyző

2./Az egyes szociális ellátások helyi szabályairól szóló 6/2012.(II.15.) önkormányzati rendelet módosítása

Előadó: aljegyző

3./  Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
36/2014.(III.11.) határozata
Napirend elfogadása

Kunpeszér Községi Önkormányzat Képviselő-testülete 2014. március 11. napján megtartott ülésének napirendjét a következők szerint határozza meg:

1./Hulladék tárgyú önkormányzati rendeletek felülvizsgálata, elfogadása

Előadó: aljegyző

2./Az egyes szociális ellátások helyi szabályairól szóló 6/2012.(II.15.) önkormányzati rendelet módosítása

Előadó: aljegyző

3./  Egyéb ügyek

Előadó:polgármester

I.Napirendi pont tárgyalása

Hulladék tárgyú önkormányzati rendeletek felülvizsgálata, elfogadása

Előadó: aljegyző

 (Írásos előterjesztés a jkv. 1. számú melléklete)

Boskóné Dr. tabányi Annamária aljegyző elmondja, hogy a 2013. január 1-jén hatályba lépett  a hulladékról szóló CLXXXV. törvény (a továbbiakban:Ht.), mely hatályon kívül helyezte a hulladékgazdálkodásról szóló 2000. évi XLIII. tv-t. A Ht. fogalom rendszere részben átalakult, részben új fogalmakkal egészült ki. A Ht. felhatalmazó rendelkezése a képviselő-testület kötelezettségévé teszi a hulladék tárgykörben az önkormányzati rendelet megalkotását.A képviselő-testület rendelkezik e tárgyban önkormányzati rendelettel, így nem rendeletalkotási, hanem a megváltozott jogszabályi környezetre tekintettel rendelet felülvizsgálati kötelezettsége van a települési szilárd hulladék kezelésével kapcsolatos hulladékkezelési közszolgáltatási rendeletet illetően. A rendelet teljes körű felülvizsgálata indokolt.
A nem közművel összegyűjtött háztartási szennyvíz begyűjtésére vonatkozó közszolgáltatás 2013. január 01-től már nem a hulladékgazdálkodás, hanem a vízgazdálkodás szabályozási körébe tartozik a vízgazdálkodásról szóló 1995. évi LVII. törvény IX/A fejezetében foglaltak szerint. A képviselő-testület e tárgyban is rendelkezik rendelettel, mely felülvizsgálata indokolt a megváltozott jogszabályi környezetre tekintettel. A környezet védelmének általános szabályairól szóló 1995. évi LIII. tv. 48. § (3) bekezdése kimondja, hogy „A települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés b) pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.”
Az Alsó-Duna-völgyi Vízügyi Igazgatóság részére mindkét rendelettervezet megküldésre került, hulladékgazdálkodási szempontból az Igazgatóság nem emelt kifogást.

A vízgazdálkodásról szóló 1995. évi LVII. tv. 44/D. § (7) bekezdése kimondja, hogy „ A közszolgáltatás díját meghatározó önkormányzati rendelet elfogadását megelőzően a közszolgáltató költségelemzés alapján az (1)–(6) bekezdésben foglaltaknak megfelelő díjkalkulációt készít. A díjkalkulációt a közszolgáltató javaslata alapján a jegyző, Budapesten a főjegyző terjeszti elő.”- egyidejűleg a folyékony hulladékkezelési közszolgáltatás díjának meghatározása céljából. A díjkalkuláció a Bácsvíz Zrt-től (Szolgáltató) megkérésre került.

Kéri a képviselő-testületet, hogy a két hulladék tárgyú rendeletet a tervezet szerint szíveskedjen elfogadni.

Kunpeszér Községi Önkormányzat Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:
Kunpeszér Község Önkormányzata Képviselő – testületének
4/2014.(III.14) önkormányzati rendelete
a hulladékgazdálkodási közszolgáltatásról
 (rendelet a jkv. 2. számú melléklete)
Kunpeszér Községi Önkormányzat Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:
Kunpeszér Község Önkormányzat Képviselő-testületének 

5/2014. (III.14.) rendelete

a települési folyékony hulladék kezelésével kapcsolatos közszolgáltatásról és annak kötelező igénybevételéről

(rendelet a jkv. 3. számú melléklete)

II. Napirendi pont tárgyalása

Az egyes szociális ellátások helyi szabályairól szóló 6/2012.(II.15.) önkormányzati rendelet módosítása

Előadó: aljegyző

(Írásos előterjesztés a jkv. 4. számú melléklete)

Boskóné Dr. Tabányi Annamária aljegyző elmondja, hogy 2014.01.01-től a korábbi átmeneti segély, temetési segély és a rendkívüli gyermekvédelmi támogatás összevonásával létrejött az önkormányzati segély, mint szociális ellátási forma.

A képviselő-testület a 2013. december 17-i ülésén az új ellátási formának megfelelően módosította  az egyes  szociális ellátások helyi szabályairól szóló 6/2012.(II.15.) rendeletét.

Az egyes szociális ellátásokról szóló 1993. évi III. tv.  132. § (4) bekezdésének g) pontja értelmében felhatalmazást kap a települési önkormányzat, hogy rendeletben szabályozza az önkormányzati segély megállapításának, kifizetésének, folyósításának, valamint felhasználása ellenőrzésének szabályait.

Szociális rendeletünk nem szól az ellátás felhasználása ellenőrzéséről, így az abban a kérdésben kiegészítésre szorul.
Mindezekre tekintettel kéri a képviselő-testületet, hogy a 6/2012.(II.15.) rendelet módosítását a tervezetnek megfelelően szíveskedjen elfogadni.

Kunpeszér Községi Önkormányzat Képviselő-testülete 4 igen szavazattal, ellenszavazat és tartózkodás nélkül az alábbi rendeletet alkotta:
Kunpeszér Község Önkormányzata Képviselő-testületének

6/2014. (III. 14.) önkormányzati rendelete

az egyes szociális ellátások helyi szabályairól  szóló 

6/2012. (II.15.) önkormányzati rendelet módosításáról

(rendelet a jkv. 5. számú melléklete)

III. napirendi pont tárgyalása

Egyéb ügyek

Előadó:polgármester

Németh László polgármester elmondja, hogy a Dunamenti és Kiskunsági Vízgazdálkodási Társulat felhívta az Önkormányzat figyelmét arra, hogy az Országgyűlés 2013. december 17-én fogadta el az egyes törvények vízgazdálkodási tárgyú módosításáról szóló 2013. évi CCXLIX törvényt, mely többek között módosította a vízgazdálkodásról szóló 1995. évi LVII. törvényt 2014. január 01-i hatállyal. A törvény értelmében a helyi önkormányzat 2014. március 31-ig felajánlhatja a tulajdonában lévő vízfolyást, vízi létesítményt üzemeltetésre és fenntartásra a Vízügyi Igazgatóságnak. Az Igazgatóság abban az esetben, ha azt állapítja meg, hogy a felajánlott vízfolyásnak, csatornának a belvízelvezetésben vagy az öntözésben betöltött szerepe közérdekű, akkor ellenérték nélküli üzemeltetési szerződést köt az Önkormányzattal.
Az üzemeltetési szerződéssel állami üzemeltetésbe és fenntartásba kerülő vizek és vízi létesítmények üzemeltetésének és fenntartásának költségeit a közérdek mértékéig a központi költségvetés útján kell biztosítani.

Fentiekre tekintettel javasolja az önkormányzat tulajdonában álló vízfolyások átadását üzemeltetésre és fenntartásra a Vízügyi Igazgatóságnak.

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének

37/2014.(III.11.) határozata

1.Kunpeszér Község Önkormányzatának Képviselő-testülete úgy határozott, hogy az Önkormányzat tulajdonában álló alábbi vízfolyásokat üzemeltetésre és fenntartásra átadja az Alsó-Duna Völgyi Vízügyi Igazgatóságnak.
2.Kunpeszér Önkormányzatának tulajdonában álló, üzemeltetésre és fenntartásra átadott vízfolyások:


- Kunpeszér/K/259 csatorna (XXXVIII/1.)


-Kunpeszér/K/265 csatorna (XXXVIII/1-a)

-Kunpeszér/K/291/36 csatorna (XXXVI.)


-Kunpeszér/K/3/6 csatorna (XL)

3. A képviselő-testület felhatalmazza a polgármester az üzemeltetési szerződés aláírására.
Felelős: képviselő-testület
Határidő: azonnal

Mivel az ülésnek több napirendje, kérdés és hozzászólás nem volt, a polgármester azt 8 óra 45 perckor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
